  Туспуктэм: Константин Вознесенских Майя Бывальцева 1-тӥ толсуре «Удмурт Кенешлэн» исполкомезлэн пумиськоназ огазеяськонлэн данъян книгаяз пыртоно адямиосты юнматӥзы. Трос аръёс ӵоже удмуртлыкез калыке пыӵатэмзы, сям-йылолъёсты но лулчеберетэз утемзы но азинлыко тыршемзы понна Вань удмуртъёслэн «Удмурт Кенеш» огазеяськонзылэн данъян книгаяз пыртэм муртъёс борды ватсаськозы: Александр Аблаев – «Удмурт Кенеш» огазеяськонлэн Грак ёросысь ёзэтэзлэн кивалтӥсез, Грак ёрослэн тӧроезлэн мерлыко ужпумъёсъя воштӥсез; Андрей Герасимов – Татарстанысь удмуртъёслэн лулчеберетъя йӧскалык автономизылэн кивалтӥсез, «Бизнес-Инвест-Холдинг» огазеяськонлэн кивалтӥсез; Надежда Кастаникна – модая «Питыран» театрлэн кивалтӥсез, Эгра ёросысь Калыкъёслэн эшъяськон юртысьтызы суредась-модельер; Валентина Комиссарова – «Удмурт Кенеш» огазеяськонлэн Ува ёросысь ёзэтэзлэн кивалтӥсез, удмурт кырӟанъя «Купанча» калык ансамбльлэн кивалтӥсез; Алевтина Перевощикова – «Удмурт Кенеш» огазеяськонлэн Вотка ёросысь ёзэтэзлэн кивалтӥсез, Кукуи гуртысь лулчеберетъя юртысь ӧнерчи. Тодэ вайытом, озьы ик исплкомлэн кенешеноназ Трокай Борисов нимо йӧскалык премилэн лауреатэзлэн нимыз тодмо луиз. Тегъёс: удмуртъёс УдмуртКенеш Мерлык  